ม.6 ลูกครึ่ง ซิ่ง จยย.แหกโค้งมรณะ พุ่งอัดประตูระบายน้ำดับ สังเวยศพ 3
หนุ่มน้อย 17 ลูกครึ่งไทยฟินแลนด์ ซิ่ง จยย.กลับบ้าน แหกโค้งมรณะ พุ่งชนประตูระบายน้ำดับ แม่ร่ำไห้บอกหากมีราวกั้นลูกอาจไม่ตาย ฝากหน่วยงานเกี่ยวข้องช่วยดูแล เผยลูกชายเป็นศพที่ 3 สังเวยโค้งนี้เมื่อวันที่ 28 ก.ค.63 ร.ต.อ.ชัยรัตน์ บุญชู รัอยเวรสอบสวน สภ.เฉลิมพระเกียรติ จ.บุรีรัมย์ รับแจ้งเหตุรถจักรยานยนต์ตกบ่อระบายน้ำ มีคนเสียชีวิต จึงเดินทางไปตรวจสอบ พร้อมเจ้าหน้าที่กู้ภัยสว่างจรรยาธรรม จุดเฉลิมพระเกียรติที่เกิดเหตุเป็นประตูระบายน้ำ ประตูน้ำหนองตาคุ (ฝายต้นยาง) ทางโค้งถนนสายโคกศรีละคร-ตาเป็ก ต.ตาเป๊ก อ.เฉลิมพระเกียรติ จ.บุรีรัมย์พบศพ นายเจสัน ณัฐนนท์ โอสเตอร์เบอร์กอายุ 17 ปี (ลูกครึ่งไทยฟินแลนด์) เป็นนักเรียนชั้น ม.6 ตกลงไปในบ่อลึก 3.5 เมตร กว้างยาวประมาณ 1.5 คูณ 4 เมตร นอกจากนี้ในบ่อติดกันยังพบรถจักรยานยนต์ ยี่ห้อยามาฮ่า จูปิเตอร์ สีดำ ทะเบียน 1 กพ 9933มหาสารคาม เจ้าหน้าที่กู้ภัยต้องปีนลงไปนำร่างผู้ตาย และรถจักรยานยนต์ขึ้นมาจากการสอบถาม นางสุขสุนันท์ พิมพ์อักษร อายุ49 ปี แม่ผู้ตาย เล่าว่า ลูกชายมาจากบ้านเพื่อน กำลังขี่จักรยานยนต์กลับบ้าน เมื่อผ่านทางโค้งถนนเส้นนี้ รถเกิดหลุดโค้งทำให้ศีรษะกระแทกเหล็กประตูน้ำเสียชีวิตทันที หากมีรั้วกั้นลูกอาจจะไม่ถึงขั้นเสียชีวิต ตนจึงอยากฝากหน่วยงานที่เกี่ยวข้องให้ช่วยดูแลปรับปรุงให้มีความปลอดภัยกับผู้ใช้ถนนมากขึ้น เพราะจุดนี้เคยมีคนหลุดโค้งและเสียชีวิตมาแล้ว ซึ่งลูกชายตนเป็นศพที่ 3เบื้องต้นจากการตรวจสอบกล้องวงจรปิด จากร้านเสริมสวยฝั่งตรงข้ามจุดเกิดเหตุ พบว่ารถจักรยานยนต์ผู้ตายหลุดโค้ง ก่อนพุ่งกระแทกประตูระบายน้ำอย่างแรง จนเป็นเหตุให้เสียชีวิตดังกล่าว
หนุ่มน้อย 17 ลูกครึ่งไทยฟินแลนด์ ซิ่ง จยย.กลับบ้าน แหกโค้งมรณะ พุ่งชนประตูระบายน้ำดับ แม่ร่ำไห้บอกหากมีราวกั้นลูกอาจไม่ตาย ฝากหน่วยงานเกี่ยวข้องช่วยดูแล เผยลูกชายเป็นศพที่ 3 สังเวยโค้งนี้ 
รถชน,จักรยานยนต์,แหกโค้ง,จยย.หลุดโค้ง,โค้งมรณะ,อุบัติเหตุ,บุรีรัมย์,ข่าวทั่วไป